

**Beiratkozás a Rezi Icinke-picinke óvodába és a bölcsődébe**

**Óvodai és bölcsődei beiratás:** A nemzeti köznevelésről szóló 2011. CXC. törvény 8. § (2) bekezdése alapján minden gyermek abban az évben, amelynek **augusztus 31. napjáig betölti a 3. életévét,** a nevelési év kezdőnapjától (2023. szeptember 1-jétől) legalább napi négyórás óvodai nevelésre kötelezett. A rendelkezés célja, hogy gyermekeink érdekében a megfelelő életkorban kezdődhessen el közösségbe integrálásuk és felkészítésük a majdani iskolakezdésre.

Az **óvoda felveheti** azt a gyermeket is, **aki a harmadik életévét a felvételétől számított fél éven belül betölti,** feltéve, hogy minden, a körzetében élő hároméves és annál idősebb gyermek óvodai felvételi kérelme teljesített, és még van üres óvodai férőhely.

**Ezért várjuk azoknak a szülőknek a jelzését is, akiknek 2024. február 28-ig tölti be gyermeke a 3. évet és szeretnének óvodánkba járni, hogy a fenti időpontban szíveskedjenek jelezni szándékukat az óvodában.**

**A 2023/2024-es nevelési évre az óvodai beiratkozás időpontja :**

**2023. május 9. kedd 7 órától 17 óráig.**

**A beiratkozáshoz szükséges iratok a következők:**

* **a gyermek személyazonosítására alkalmas, a gyermek nevére kiállított személyi azonosítót (születési anyakönyvi kivonatot vagy személyi igazolványt),**
* **a gyermek lakcímét igazoló hatósági igazolványt (lakcímkártyát),**
* **a szülő személyi azonosító és lakcímet igazoló hatósági igazolványát (személyi igazolványt és lakcímkártyát)**
* **a gyermek TAJ kártyáját.**
* **a gyermek egészségi állapotáról szóló orvosi igazolás, óvodaérettséget, sajátos nevelési igényét, hátrányos helyzetét igazoló dokumentum (szakértői vélemény, gyermekvédelmi kedvezményről szóló határozat...stb.).**

**Amennyiben az óvodai nevelésre kötelezett gyermek az óvodakötelezettségét
külföldön teljesíti, a szülők kötelesek arról az óvodai beiratkozás idejének utolsó
határnapját (2023. május 20.) követő tizenöt napon belül, azaz 2023. június 4. napjáig
írásban értesíteni az Oktatási Hivatal Köznevelési Nyilvántartási Főosztályát a
www.oktatas.hu oldalon található nyomtatvány kitöltésével és postai úton történő
beküldésével:** [**http://www.oktatas.hu/kozneveles/kulfoldre\_tavozas\_bejelentese**](http://www.oktatas.hu/kozneveles/kulfoldre_tavozas_bejelentese)

**Telefonon vagy email-en történő egyeztetés esetén az óvoda elérhetősége:** **reziovoda@gmail.com****, 06-30-194 9055.** Telefonon érdeklődni lehet Trezsenyik Zsuzsánna intézményvezetőnél ugyanezen a telefonszámon.

A beiratkozás **az óvodába az *óvodai szándéknyilatkozat /felvételi kérelem nyomtatványon,*** a**bölcsődébe *a***  ***Bölcsődei felvételi kérelem nyomtatványon* lehetséges,** melyet kérésre a megadott email címen továbbítok, vagy a beíratás napján személyesen is kitölthető.

**Rezi, 2022. április 15.**

**Trezsenyik Zsuzsánna**

**intézményvezető**